#HospitalGenocide: Man left paralysed after accident, wait 3 weeks for surgery in #ANCFail hospital |White Genocide in South Africa #StopWhiteGenocideInSA
#HospitalGenocide: Man left paralysed after accident, wait 3 weeks for surgery in #ANCFail hospital
’n Man van Swartruggens het drie weke vergeefs in ’n staatshospitaal gewag om geopereer te word nadat sy rug in ’n motorongeluk gebreek is en hy in die onderlyf verlam is.
Johan Engelbrecht (24) se familie het hom eergister uit desperaatheid by die hospitaal in Koster uitgeteken sodat hy in die Tshepong-hospitaal in Klerksdorp opgeneem kon word.
Die dokter wat hom in die Tshe-pong-hospitaal ondersoek het, was baie ontevrede omdat hy weens die erns van sy beserings nie binne twee dae ná die ongeluk al geopereer is nie, sê sy ma, Sandra.
Hy sal nou oormôre of op die laatste Maandag geopereer word.
Skanderings wys werwels in Johan se lae rug het gebreek en geskuif. Dit druk teen sy rugmurg en daar is beenfragmente in die murg.
Volgens Sandra hoop die dokter dat Johan weer sal kan loop indien die werwels in posisie geskuif is.
“Ons sal egter eers ná die operasie weet hoe groot die skade is en of dit erger geword het omdat hy so lank op ’n operasie moes wag.”
Johan en ’n vriend was op 29 Desember van ’n rugby-oefening af op die Koster-Derby-pad op pad huis toe toe hulle vir ’n dier uitgeswaai, beheer verloor en die voertuig gerol het.
Belinda Bruyns, Johan se tannie, sê hy is sedert die ongeluk elke nou en dan met ’n ambulans tussen die Job Shimankana Tabane-hospitaal in Rustenburg, Tshepong in Klerksdorp, die Koster-hospitaal en die dr. George Mukhari-hospitaal in Ga-Rankuwa vervoer vir X-straalondersoeke en skanderings. “Hy is twee keer na Ga-Rankuwa geneem om ­geopereer te word, maar moes elke keer weer terug Koster toe omdat die dokters in Ga-Rankuwa gestaak het.”
Volgens Bruyns het Johan erge pyn verduur wanneer hy so vervoer is. “Soms het hy gehuil van die seer.”
Sandra sê as die familie haar seun nie self in Klerksdorp laat opneem het nie, sou hy waarskynlik weer en weer vergeefs na Ga-Rankuwa geneem geword het.
Tebogo Lekgethwane, woordvoerder van Noordwes se departement van gesondheid, sê dokters by die Ga-Rankuwa-hospitaal het by navraag nie redes gegee hoekom Johan telkens na Koster teruggestuur is nie.
“Volgens die dokter in wie se sorg hy (in Rustenburg en Koster) was, het hy die regte behandeling gekry en is volgens beleid opgetree.”
Lekgethwane het geen verdere besonderhede of kommentaar gegee nie.
“Your worst nightmare could not compare to the horrible service in ward M at the Pietersburg Provincial Hospital.”